Na temelju članka 70. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10-ispr., 90/11, 16/12, 86/12, 94/13, 136/14 - RUSRH, 152/14, 7/17, 68/18, 98/19), a u vezi s člankom 17. stavka 3. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN br. 132/13.), članka 43. Zakona o zaštiti na radu (NN br. 71./14., 118/14., 154/14.), članka 2. st. 1. točka 1., članka 5. i 6. Zakona o zaštiti osobnih podatka (NN br. 103/03., 118/06., 41/08., 130/11., 106/12.) te članka 58. Statuta Osnovne škole Vodice, a nakon prethodnog savjetovanja sa sindikalnim povjerenikom u funkciji radničkog vijeća o donošenju Pravilnika o korištenju sistema video nadzora, Školski odbor Osnovne škole Vodice na sjednici održanoj dana 19. svibnja 2020. godine donio je:

**PRAVILNIK O KORIŠTENJU SISTEMA VIDEO NADZORA**

1. **OPĆE ODREDBE**

**Članak 1.**

1. Ovim Pravilnikom o korištenju sistema video nadzora (u daljnjem tekstu: Pravilnik) regulirano je prikupljanje, obrada i čuvanje osobnih podataka korištenjem sistema video nadzora.
2. Poslodavac prikuplja osobne podatke korištenjem sistema video nadzora koji bilježi podatke izgleda i kretanja osoba. Opseg prikupljanja i daljnje obrade podataka korištenjem sistema video nadzora je ograničena na ispunjavanje svrhe iz stavka 1. ovog članka.
3. Ovaj Pravilnik primjenjuje se na odgovarajući način sukladno zakonskim i podzakonskim aktima kojima se uređuje i regulira zaštita osobnih podataka i provedba tehničke zaštite.
4. Izrazi koji se koriste u ovom Pravilniku, a koji imaju rodno značenje, bez obzira na to jesu li korišteni u ženskom ili muškom rodu, obuhvaćaju na jednak način ženski i muški rod.
5. **SVRHA VIDEO NADZORA**

**Članak 2.**

1. Osnovna škola Vodice (u daljnjem tekstu: Škola) koristi sistem video nadzora na adresi Mićin Stanka 15, 22211 Vodice, zbog sigurnosti učenika, radnika, posjetitelja/stranaka i imovine Škole, a posebno radi zaštite one imovine za koju je zakonom određeno da se trajno čuva, te imovine koja služi za pohranjivanje i obradu podataka.
2. Sistem se koristi i za sprječavanje protupravnih radnji usmjerenih prema školskoj imovini (krađe, oštećenja, uništavanja itd.).
3. **OPSEG, NAČIN I VRIJEME ČUVANJA PODATAKA**

**Članak 3.**

1. U svrhu iz članka 1., stavka 1. u obuhvatu sistema video nadzora su prostor koji se nalazi neposredno oko Škole (vanjski prostor Škole, školsko dvorište, školsko igralište, parking, ulazna i izlazna vrata Škole).
2. Video nadzorom su pokriveni unutarnji prostori Škole.
3. Podaci prikupljeni korištenjem sistema video nadzora nalaze se na snimaču koji se nalazi u uredu ravnatelja i u učionici informatike.
4. Pristup podacima odnosno uvid u sadržaj nastao korištenjem sistema video nadzora ima ravnatelj Škole.
5. Pristup podacima, odnosno uvid u sadržaj nastao korištenjem sistema video nadzora moguć je samo ravnatelju Škole.
6. Presnimavanje i pohrana sadržaja nastalog korištenjem sistema video nadzora na druge medije kao i daljnje korištenje dopušteni su isključivo u slučajevima određenim zakonom.

**Članak 4.**

1. Podaci prikupljeni korištenjem sistema video nadzora čuvaju se najduže 30 dana, a nakon protoka tog vremena podaci se brišu ili uništavaju na odgovarajući način.
2. U slučaju opravdane potrebe, a u svrhu dokazivanja, ravnatelj može u svakom pojedinačnom slučaju odlučiti da se podaci čuvaju duže od vremena navedenog u stavku 1. ovog članka.
3. Odredba stavka 1. ovog članka ne odnosi se na slučajeve počinjenja kaznenog djela, prekršaja, oštećenja ili uništavanja imovine i sl., kada se prikupljeni podaci o takvom događaju mogu sačuvati kao dokazni materijal te na pisani zahtjev ustupiti pravosudnim i policijskim tijelima.

**IV. ZAŠTITA PRAVA UČENIKA, RADNIKA I DRUGIH OSOBA**

**Članak 5.**

1. Ravnatelj Škole dužan je osigurati da se na vidnom mjestu pri ulasku u prostor, kao i unutrašnjosti prostorija, istakne obavijest da se prostor nadzire sustavom tehničke zaštite.
2. Ravnatelj, kao ni bilo koja druga osoba, ne smije koristiti podatke o osobama prikupljene sistemom tehničke zaštite izvan njihove zakonske namjene.

**V. ZAVRŠNE ODREDBE**

**Članak 6.**

1. Ovaj Pravilnik stupa na snagu osmog dana od dana objave na oglasnoj ploči i mrežnoj stranici Škole.

**KLASA**: 011-03/20-01-03
**URBROJ**: 2182/1-12/1-11-20-01
Vodice, 20.5.2020. godine

 Predsjednica Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_\_\_
 Damir Bulat

Ovaj Pravilnik objavljen je na oglasnoj ploči i mrežnoj stranici Škole dana 20.5.2020. godine i stupio je na snagu dana 28.5.2020. godine.

 v.d. ravnateljica:
 \_\_\_\_\_\_\_\_\_\_\_\_\_\_\_\_\_\_\_\_\_
 Ivana Mikulandra